Choi Si-won

Si Choi Si-won ( namundag kan ika 7 nin Abril 1986), midbid na Siwon, sarong Sur na Koreanong parakanta, kompositor, modelo, asin aktor na midbid sa saiyang trabaho bilang miembro kan Sur na Koreanong boy group na Super Junior. Si Choi nagkapot bilang espesyal na representante kan UNICEF Korea para sa mga isyu kan kaakian sa nakaaging apat na taon bago siya napili bilang UNICEF na rehiyonal na embahador para sa East Asia and Pacific kan Nobyembre 2019.

Apuera sa pagigin miembro kan Super Junior, si Choi nagprobar man sa mga aktibidad na solo, lalo na sa pag-arte. Siya nagkaigwa nin mga panginot na papel sa dramang Koreano na Oh! My Lady (2010), Poseidon (2011), Revolutionary Love (2017), asin My Fellow Citizens! (2019) asin may mga suportang papel sa Athena: Godess of War (2010), The King of Dramas (2012) asin She Was Pretty (2015). Si Choi nagpartisipar man sa manlaenlaen na mga pelikulang Intsik arog kan Helios, To the Fore asin Dragon Blade.

Si Choi Si-won sarong representante para sa Audi Korea. Kan 2015, napili si Choi Si-won kan magarbong paragibo nin relo na si Piaget bilang saindang pinakahubin na modelo sa Asya. Arog kan 2016, si Choi Si-won nakalista sa magasin na Forbes "30 Under 30 Asia". Si-won sinasabing "saro sa hinahanap-hanap na parakanta asin aktor sa South Korea."

Si Choi Si-won magigin tagamukna nin sarong nagdadangadang na pelikula. Kan 2015, si Choi Siwon kaiba si Entertainment Pictures (CEO Lee Dong Hoon) binakal an deretsos kan 2011 Daum webtoon "Interview," ni Rude Vico.

Kan Oktubre 2015, si Choi Si-won nagin pinakainot na Koreano na nakaabot sa 5 milyon na mga parasunod sa Twitter.

 Mga toltolan